Nieuwegein

Nieuwegein is in plak en gemeente yn de Nederlânske provinsje Utert en leit justjes súdlik fan de stêd Utert. De gemeente hat  ynwenners ()Sintraal Buro foar de Statistyk en is in eardere groeikearn. De gemeente ûntstie yn 1971 nei de fúzje fan de twa eardere gemeenten Vreeswijk en Jutphaas.

 Namme 
Yn it gebiet tusken de eardere doarpen Vreeswijk en Jutphaas lei eartiids in lyts plak, Geyne. Dat plak krige yn 1285 stedsrjochten, dochs waard al rillegau, yn 1313 ferwoastge yn in kriich tusken de biskop fan Utert en de greve fan Hollân. Hjoed-de-dei docht it Hûs Oudegein noch oan dy tiid weromtinken. De gemeentebestjoeren fan Vreeswijk en Jutphaas hawwe foar in skoftke oan itt stinnen west oer in nije namme. Ynearsten soe it 't Gein wurde, mar waard kediisd om it Nieuwegein, nei it âlde plak, te neamen.

 Skiednis 
Yn de 1960-er en 1970-er jierren wie der yn Nederlân in weach fan suburbanisaasje. Bewenners fan de grutte stêden yn de Rânestêd teagen nei de omlizzende gemeenten. It regear koôrdinearre dy bewegings sa as ûnder oare it Griene Hert syn romten en lânskiplike wearden behâlde te litten. It waard gemeneten dêrnei net mear tastien om selsstannich grutte bouprojekten te ûntwikkeljen en út te fieren. Ynstee waard troch de sintrale oerheid sels boulokaasjes oanwiisd. Om Utert hinne lei it swiertepunt fan ûntjouwing súdlik fan de stêd.

Al yn 1958 bestie der by it provinsjebestjoer fan Utert plannen en brûk it gebiet tusken de doarpen Vreeswijk en Jutphaas folslein foar grutskalige wentebou, dêr't der, mei dy twa gemeenten ynbegrepen, in nij plak troch ûntstean soe. Yn it noardlik gebiet wie Jutphaas al dwaande mei it bouwen fan de wyk Wijkersloot en Vreeswijk yn it suden wie dwaande mei de wyk Zandveld''. Dêrtroch woeksen de beide plakken al nei inoar ta.

Op 12 juny 1969 besleaten de gemeenterieden fan de gemeenten Vreeswijk en Jutphaas om harren sels op te heffen en op 1 july 1971 wiene se gearfoege ta d enije gemeente Nieuwegein. Nieuwegein is yn hjoeddeistige begripen in folsleine stêd.

 Geografy 
De gemeente leit ynsletten tusken de rykswegen A2, A12 en A27. De rivier de Lek foarmet de súdgrins fan de gemeente. Fierder rinne it Lekkanaal, it Amsterdam-Rynkanaal en it Merwedekanaal troch de gemeente hinne.

De gemeente wurdt begrinzge troch de stêd Utert yn it noarden, de gemeente Houten yn it easten, de gemeente Fiifhearelannen yn it suden en de gemeente Iselstein yn it westen.

 Wiken 
De gemeente Nieuwegein bestiet út de folgjende wiken:
 Batau-Noard
 Batau-Súd
 Blokhoeve
 Sintrum
 De Wiers, bedriuweterrein
 Doorslag
 Fokkesteeg
 Galecop
 Het Klooster, bedriuweterrein
 Hoge Landen, bûtengebiet
 Hoog-Zandveld Huis de Geer
 Lekboulevard
 Laagraven-Liesbosch, bedriuweterrein
 Merwestein
 Oudegein], park
 Plettenburg, bedriuweterrein
 Vreeswijk
 Jutphaas-Wijkersloot
 Zandveld
 Zuilenstein

 Ferneamde (âld-)ynwenners 
 Bram van der Vlugt, akteur (2020)

 Ofbylden
</center>

 Keppeling om utens 
 Offisjele webside fan de gemeente Nieuwegein

Kategory:Nieuwegein
Kategory:Plak yn Nieuwegein
Kategory:Gemeente yn Utert
Kategory:Bestjoerlike ienheid oprjochte yn 1971